**Témy na výtvarnú časť súťaže ...a Slovo bolo u Boha... 2022/23:**

1. kategória – 1.stupeň ZŠ: **Daniel, muž nádeje a modlitby.  Danielova modlitba, moja modlitba**.
2. kategória – 2.stupeň ZŠ + Príma – Kvarta**: Lebo Bohu nič nie je nemožné. (Lk 1,37). Boh urobil zázrak v mojom živote.**
3. kategória - ZUŠ**: Napíš mi obraz - ikona**.
4. kategória - špeciálne základné školy: **Oheň proroka Eliáša.**
5. spoločná téma pre všetky kategórie: **Počúvaj! Ježiš sa prihovára ...**

**Termín odovzdania prác: do 25. 2. 2023**

**Podmienky:** formát **maximálne A3, t. j. 29,7 x 42 cm** *(****väčšie práce nebudú zaradené****).*

Technika ľubovoľná. Suché pastely a práce s uhlom je potrebné dobre zafixovať fixatérom, prípadne lakom na vlasy tak, aby sa nerozmazávali.

Práce je treba **zozadu čitateľne** paličkovým písmom označiť školou, celým menom, témou a vekovou kategóriou (triedou) žiaka. Viď vzor nižšie.

Práce iného druhu (plastiky, sochy a pod.) sa nebudú hodnotiť.

Práce zostávajú po skončení súťaže vystavené na paneloch vo vestibule usporiadateľa – **NEPOSIELAJÚ SA SPÄŤ.**

Spojená škola Svätej Rodiny si v prípade veľkého počtu prác poslaných z jednej školy - nad 25 prác vyhradzuje právo vybrať iba tie najlepšie, podľa rozhodnutia členov poroty. Práce, ktoré nedodržia dané témy, budú poškodené alebo vypracované na obyčajnom kancelárskom papieri budú vyradené.

**Kategórie pre hodnotenie:**

I. kategória – žiaci 1. - 4. ročníka ZŠ

II. kategória – žiaci 5. - 9. ročníka ZŠ, prímy až kvarty 8-ročných gymnázií

III. kategória – práce žiakov ZUŠ

IV. kategória – práce žiakov špeciálnych základných škôl

**Práce je potrebné poslať do 25. 2. 2023 na adresu:**

**Spojená škola Svätej Rodiny**

**Gercenova 10**

**851 01 Bratislava**

Zásady ochrany osobných údajov

Dotknuté osoby svojou účasťou na výtvarnej súťaži berú na vedomie zásady ochrany osobných údajov „Zabezpečenie ochrany osobných údajov Katolíckou cirkvou v Slovenskej republike“ zverejnené na webstránke gdpr.kbs.sk. Spracovanie uvedených osobných údajov pri výtvarných prácach vykonajú všetky subjekty zapojené v organizácii predmetnej súťaže výlučne pre účely jej realizácie.

Svojou účasťou na súťaží berú dotknuté osoby na vedomie, že ich osobné údaje v rozsahu meno, priezvisko, veková kategória, škola, fotografie a videá zo súťaže môžu byť zverejnené na webových stránkach a iných propagačných materiáloch organizátorov súťaže. Poskytnuté osobné údaje môžu byť ďalej spracované na archivačné a štatistické účely.

Osobné údaje spracúva prevádzkovateľ na základe zmluvnej požiadavky realizácie uvedenej súťaže. Dotknuté osoby berú na vedomie, že majú právo požadovať od prevádzkovateľa prístup k poskytnutým osobným údajom, právo na opravu osobných údajov, právo na vymazanie osobných údajov, právo na obmedzenie spracúvania osobných údajov, právo namietať spracúvanie osobných údajov, právo na prenosnosť osobných údajov, právo podať návrh na začatie konania podľa Zákona 18/2018 Z. z. U prevádzkovateľa nedochádza k profilovaniu dotknutých osôb.

Kontaktná osoba pre poskytovanie informácií dotknutým osobám je vždy uvedená na webovom sídle prevádzkovateľa. Spracúvanie poskytnutých osobných údajov môže prevádzkovateľ vykonávať aj prostredníctvom ďalšieho sprostredkovateľa. Osobné údaje nebudú poskytnuté iným, ako tu uvedeným príjemcom bez súhlasu dotknutých osôb.

Zodpovedná osoba za spracovanie osobných údajov je Konferencia biskupov Slovenska, Kapitulská 11, Bratislava.

Na Vaše zapojenie do súťaže sa tešia organizátori zo Združenia katolíckych škôl Slovenska a Spojenej školy Svätej Rodiny v Bratislave.

**Vzor označenia:**

|  |  |  |
| --- | --- | --- |
| Škola (skrátene): |  |  |
| Mesto: |  |  |
| Meno autora (žiaka): |  |  |
| Kategória: |  |  |
| Téma: |  |  |